
Samsung predstavlja SSD 990 EVO: Bolje performanse u svakodnevnom igranju igara, poslovanju ili kreativnosti

Novi SSD NVMe ima bolje performanse, energetsku učinkovitost i fleksibilnost sučelja

SEUL, Koreja – 24. siječnja 2024. – Samsung Electronics Co., Ltd., svjetski predvodnik u tehnologiji napredne memorije, danas je predstavio novu seriju SSD diskova 990 EVO, najnoviji dodatak asortimanu korisničkih SSD diskova snažnih performansi i veće energetske učinkovitosti. Osmišljen za svakodnevnu bolju uporabu računala za igre, rad i uređivanje videozapisa/fotografija te 
se od njega očekuje da će biti savršeno rješenje za razne vrste korisnika. 

„Samsung iskorištava sve pogodnosti tehnologije napredne memorije za optimizirana SSD rješenja, a u svom najnovijem proizvodu široke potrošnje kombinirali smo inovacije i praktičnost za unaprijeđenje iskustva uporabe računala za korisnike”, rekao je Hangu Sohn, potpredsjednik tima za brendove memorija tvrtke Samsung Electronics. „Model 990 EVO postiže ravnotežu performansi, energetske učinkovitosti i pouzdanosti, pa je svestrano rješenje za najnovije sučelje prikladno za razne svakodnevne zadatke, kao što su igranje, posao ili kreativni rad.”

Bolje performanse 
Model 990 EVO ima do 43 % bolje performanse od prethodnog modela 970 EVO Plus. Brzina sekvencijalnog čitanja može dosegnuti 5000 megabajta u sekundi (MB/s), a brzina pisanja 4200 MB/s. Brzina nasumičnog čitanja i pisanja također je unaprijeđena i može doći do 700 K ulaznih/izlaznih operacija u sekundi (IOPS) za čitanje i 800 K IOPS za pisanje. 

Uporabom tehnologije Host Memory Buffer (HMB) za izravno povezivanje DRAM glavnog procesora SSD može postići optimizirane performanse čak i bez DRAM-a. Korisnici koji su imali prijašnje modele SSD-a za široku potrošnju primijetit će značajno povećanje brzine učitavanja igara i pristupa velikim datotekama.

Veća energetska učinkovitost i pametno upravljanje toplinom 
Energetska učinkovitost modela Samsung 990 EVO veća je do 70 % u usporedbi s modelom 970 EVO Plus, pa korisnici mogu dulje upotrebljavati osobna računala bez stalne brige o trajanju baterije. Osim toga, podržava sustav Modern Standby1 s funkcijom trenutnog uključivanja/isključivanja bez prekida internetske veze i neometanog primanja obavijesti, čak i kada je baterija gotovo prazna. 

Raspršivač topline modela 990 EVO učinkovito upravlja toplinom čipa NAND kako bi računalo neprekidno radilo na najvišoj razini bez utjecaja na integritet pogona. 

Svestran SSD za rad na računalima sada i u budućnosti
SSD 990 EVO svestran je i osmišljen tako da ispuni sadašnje, ali i buduće potrebe tijekom rada na računalu. Korisnici mogu bez poteškoća obavljati više zadataka uz pomoć jednog SSD-a koji je prilagođen svakodnevnim radnjama, kao što su igranje igara, rad i kreativne aktivnosti.

Model 990 EVO podržava i sučelje PCIe 4.0 x4 i sučelje PCIe 5.0 x2 te je prilagođen današnjim osobnim računalima s utorima M.2 za PCIe 4.0, a usto nudi kompatibilnost sa sučeljima PCIe 5.0 budućih uređaja te upravljanje toplinom i uštedu energije.  

Dostupan je s kapacitetom od 1 terabajt (TB) i 2 TB.

Podrška za softver Samsung Magician
Softver Samsung Magician sadržava paket alata za optimizaciju za poboljšanu funkcionalnosti svih Samsungovih SSD diskova, uključujući 990 EVO. Korisnici mogu ubrzati migraciju podataka za nadogradnju SSD-a na siguran način i bez smetnji. Osim toga, Samsung Magician štiti važne podatke, prati zdravlje pogona i obavještava o pravovremenim ažuriranjima firmvera.

Za više informacija, uključujući podatke o jamstvu, posjetite samsung.com/SSD ili semiconductor.samsung.com/internal-ssd/.


Specifikacije modela SSD 990 EVO

	Kategorija
	Samsung SSD 990 EVO

	Sučelje
	PCIe Gen 4.0 x4 / 5.0 x2 NVMe 2.02

	Faktor oblika
	M.2 (2280)

	Memorija za pohranu
	Samsung V-NAND 3-TLC

	Kontroler
	Interni kontroler Samsung

	Kapacitet3
	1 TB
	2 TB

	Brzina sekvencijalnog čitanja/pisanja4, 5
	Do 5000 MB/s, do 4200 MB/s

	Nasumična brzina čitanja/pisanja (QD32)4, 5
	Do 680 K IOPS, 800 K IOPS
	Do 700 K IOPS, 800 K IOPS

	Softver za upravljanje
	Softver Samsung Magician

	Enkripcija podataka
	Potpuna enkripcija diska AES 256-bit, TCG / Opal V2.0,
Pogon s enkripcijom (IEEE1667)

	Ukupan broj zapisanih bajtova
	600 TB
	1200 TB

	Jamstvo6
	Petogodišnje ograničeno jamstvo7


    
1 Više informacija o sustavu Modern Standby možete pronaći na internetskim stranicama Microsofta (https://learn.microsoft.com/en-us/windows-hardware/design/device-experiences/part-selection#ssd-storage).
2 Oznaka NVM Express® registrirani je zaštitni znak tvrtke NVM Express, Inc.
3 1 GB = 1 000 000 000 bajtova prema IDEMA. Određeni dio kapaciteta može služiti za sistemske datoteke i sustav održavanja te se stvarna količina dostupnog kapaciteta može razlikovati od ukupnog kapaciteta navedenog za oznaci proizvoda.
4, 5 Sekvencijalne i nasumične mjere performansi zasnivaju se na IOmeter1.1.0. Performanse mogu varirati ovisno o verziji firmvera SSD diska, sistemskom hardveru i konfiguraciji.
Testiranje sistemske konfiguracije: Procesor sa 16 jezgri AMD Ryzen9 7950x CPU@4.5GHz, DDR5 4800 MHz 16GBx2 (PC5-38400), OS-Windows 11 Pro 64bit, Chipset – ASRock X670E Taichi 
6 Samsung Electronics nije odgovoran ni za kakve gubitke, uključujući među ostalim gubitak podataka ili drugih informacija koji se nalaze na proizvodu iz Samsung Electronicsa ili gubitak dobiti ili prihoda koji može nastati za korisnika. Za više informacija, uključujući podatke o jamstvu, posjetite samsung.com/SSD ili semiconductor.samsung.com/internal-ssd/.
7 Pet godina ili ukupan broj zapisanih bajtova (TBW), što god nastupi prije. Više informacija o jamstvu možete pronaći u dokumentu jamstva priloženom u pakiranju.


###

O tvrtki Samsung Electronics Co., Ltd.
Samsung nadahnjuje svijet i oblikuje budućnost revolucionarnim idejama i tehnologijama. Postavlja nove standarde za televizore, pametne telefone, nosive uređaje, tablete, kućne uređaje, mrežne sustave i memorije, sustave LSI, poluvodiče te LED rješenja i omogućava neometanu upotrebu mreže zahvaljujući ekosustavu SmartThings i otvorenoj suradnji s partnerima. Najnovije vijesti možete pronaći na stranici Samsung Newsroom na adresi news.samsung.com.

